|  |
| --- |
| Қазақстан РеспубликасыБілім және ғылым министрлігінің«Республикалық қосымша білімберу оқу-әдістемелік орталығы» РМҚК директордың м.а. 2016 жылғы«\_\_\_» \_\_\_\_\_\_\_\_\_ № \_\_\_\_бұйрығына 2-қосымша |

**Республикалық техникалық шығармашылық және өнертапқыштардың**

(**әуе, зымыран, көлік, кеме құрастыру, робот техникасының қолданыстағы модельдері) жарыстарын өткізу ережелері**

1. **Жалпы ережелер**

1. Республикалық техникалық шығармашылық және өнертапқыштардың (әуе, зымыран, көлік, кеме құрастыру, робот техникасының қолданыстағы модельдері) жарыстарын (бұдан әрі – Жарыс) өткізу ережелері оның мақсатын, міндеттерін, өткізу тәртібін және қаржыландыруын анықтайды.

2. Жарыстың мақсаты: балалардың техникалық шығармашылығын дамыту, дарынды балаларды анықтау және қолдау, тұлғаның шығармашылық құзыреттілігінде бәсекелестік артықшылықтарын қалыптастыру, білім алушылардың өзін-өзі кәсіби анықтауы үшін жағдай жасау.

3. Жарыстың міндеттері:

1) әр түрлі өңірлердің білім алушылары мен педагогтерінің тәжірибе алмасуына жағдай жасау;

2) техникалық шығармашылық бойынша үздік жұмыс тәжірибесін насихаттау;

3) балаларды робот техникасы саласындағы инновациялық ғылыми-техникалық шығармашылыққа тарту;

4) инновациялық технологиялар саласында жаңа құзыреттілікті қалыптастыру;

5) топпен шығармашылық жұмыс дағдыларын қалыптастыру.

4. Жарысты Республикалық қосымша білім беру оқу-әдістемелік орталығы Қазақстан Республикасының Білім және ғылым министрлігінің тапсырысы бойынша өткізеді.

5. Жарыстың ұйымдастырушылары ұйымдастыру комитетінің құрамын қалыптастырады.

1. **Жарысты ұйымдастыру орны мен уақыты**

6. Жарыс 2016 жылғы 14-15 маусымда Ақтөбе қаласының Қалалық техникалық шығармашылық орталығының базасында өткізіледі. Қатысушылардың келуі – 2016 жылғы 13 маусым, кетуі - 16 маусым.

7. Қатысуға өтінім және модельдердің техникалық сипаттамалары облыстардың, Астана және Алматы қалаларының білім басқармалары басшыларының қолдарымен **2016 жылғы 10 мамырға** дейін келесі мекен-жайы бойынша қабылданады: 000010 Астана қ., Кенесары көш., 40 «7 Континент» БО, ҚР БҒМ Қосымша білім беру оқу-әдістемелік орталығы, тел. +7 (7172) 72-98-99, 8 (777) 526-36-08; e-mail: aiman.kamzina@mail.ru

Өтінімге қатысушылардың тізімі қоса беріледі: тегі, аты, сыныбы, білім беру ұйымы, команда жетекшісінің аты-жөні, қызмет лауазымы.

**3. Жарыс қатысушылары**

8. Жарысқа республиканың жалпы білім беру мектептері мен мектептен тыс қосымша білім беру ұйымдарының білім алушылары – 14 облыстар мен Астана және Алматы қалалық және аймақтық жарыстардағы жеңімпаз командалары қатысады.

Жарыс қатысушыларының жас мөлшері: 11-17 (қоса) жас.

9. Команда құрамына әр облыстан, Астана және Алматы қалаларынан 10 адам: 8 балалар және 2 алып жүруші. Модельдердің әр класына командадан 1 қатысушыдан аспауы қажет.

10. Команда жетекшілері Жарыстың өткізу жеріне дейін жету кезіндегі, жарыстардың өткізу кезіндегі және тұрғылықты жерлеріне қайту кезіндегі қатысушылардың өмірі мен денсаулығының қауіпісіздігіне толық жауапкершілік етеді.

11. Команда жетекшісі Ұйымдастыру комитетіне келесі құжаттарды тапсырады:

1) білім алушылардың (тізім) және команда жетекшілерінің облыстық (қалалық) жарыстардың қорытындысы бойынша Жарысқа қатысу үшін жолдағаны туралы білім басқармасы басшысы бұйрығының көшірмесін;

2) қатысушылар туралы мәлімет (Т.А.Ә., туған жылы, сыныбы, оқу орны және білім беру ұйымының мекенжайы, үйінің мекенжайы, телефоны, номинациясы, жұмыс тақырыбы, команда жетекшісінің Т.А.Ә., жұмыс орны, лауазымы, ұялы телефоны);

3) қауіпсіздік техникасы нұсқаулығы журналынан үзінді көшірмесін;

4) Жарыс қатысушыларының ата-аналарынан алынған сенімхатын;

5) іс-сапар куәлігін;

6) туу туралы куәлігін немесе жеке бас куәлігінің (түп нұсқасы) және көшірмесін;

7) фотосуреті бар және білім беру ұйымының мөрімен расталған оқу орнынан анықтамасын;

8) дәрігердің қолы және мөрімен физикалық ауыртпалықтарға рұқсат берілгенін растайтын және ден-саулығының жағдайы жөніндегі анықтамасын;

 9) медициналық сақтандыруды;

10) шеруге арналған форма (жейденің сол жақ жеңіне команданың эмблемасы және айырым белгілері бар);

11) далалық формасын;

12) жеке гигиена заттарын.

**4. Жарыстарды өткізу тәртібі**

12. Жарыс екі кезеңнен өткізіледі:

бірінші кезең (іріктеу) – облыстық, қалалық (Астана және Алматы). Бірінші кезеңнің қорытындысы бойынша өңірлік жарыстардың жеңімпаз командалары анықталады.

Екінші кезең (қорытынды) - республикалық. Бірінші кезеңнің жеңімпаздары екінші республикалық кезеңге қатысады.

13. Аймақтық (іріктеу) кезеңнің өткізу мерзімі облыстардың, Астана және Алматы қалаларының білім басқармалары басшыларының бұйрықтарымен анықталады.

**5. Жарыстарды өткізу шарттары**

14. Жарыстар келесі модельдер класстары бойынша өткізіледі:

**Радиомен басқарылатын көлік модельдері:**

- 1:10 масштабта көлік модельдерін мәнерлеп жүргізу; РЦБ класы

- 1:10 масштабта багги жарысы (4wd). Багги -10Э

**Әуе модельдері**:

- F-3-Р (пенолёт) моделі;

- F-1-H планер моделі;

- кордалы жарты копия, F-2-A контурлы;

- планер F-3-J.

**Кеме модельдері:**

- F-4-В немесе F-4–С (бір модель);

- FSR –ЕСО- MINI STANDART;

- Ф -2 - Ю;

- FSR- ЕСО-STANDART.

**Зымыран модельдері:**

- S6А – стример;

- S9А – ротошют.

**Робот техникасы:**

Роботтар төменде келтірген нысандарды қолдану арқылы жасалуы тиіс:

- ЛЕГО алғашқы робот (LEGO-Mindstorms) кұрылымдарын;

- ЛЕГО-датчигін;

- ЛЕГО-микрокомпьютері RCX, NXT;

- сызықпен жылдамдықта жүру;

- кегельринг.

15. Жарыстың әрбір түрі өлшемдері, бояуы және формасымен ерекшеленетін арнайы жасалған далалық алаңда өткізіледі.

16. Жарыс аясында әуе және кеме модельдеуі бойынша шеберлік сыныптары өткізіледі.

17. Әуе, зымыран, көлік, кеме модельдері және қозғалыстағы робот техникалары бойынша көрме ұйымдастырылады.

Масштабты дәл сақтау, бөлшектердің орындалу сапасы, қозғалыстағы модельдер, техникалық құжаттары (фотосурет, техникалық сызбадағы модель ұзындығы кем дегенде 240 мм.) және механикаландыруы ескеріледі.

**6. Жарыс қатысушыларын марапаттау**

18. Жеңімпаз командалар, жарыс жеңімпаздары дипломдармен, бағалы сыйлықтармен, медальдармен және кубоктармен марапатталады. Жеңімпаздарды дайындаған педагогтер алғыс хаттармен марапатталады, Жарыстың барлық қатысушыларына сертификаттар беріледі.

**7. Жарысты қаржыландыру**

19. Команданың тұрғылықты жерінен жарысты өткізу жеріне дейін және кері қайту жолақысын төлеу, жолдағы тәуліктік (тамақтануы) шығыстарды жіберуші тарап қамтамасыз етеді.

20. Жарысты өткізу және ұйымдастыру, жарыс кезінде қатысушылардың орналасуы және тамақтануына шығыстарды Республикалық бюджет есебінен қамтамасыз етіледі.

Қосымша

**Техникалық шығармашылық және өнертапқыштардың**

**республикалық жарыстарына қатысуға өтінім**

Ұйым \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(толық аталуы, мекен-жайы, телефон, факс, е-mail)

Топтың аталуы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Топ жетекшісі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Т.А.Ә., толық, байланыс телефондары, e-mail)

1. Білім алушының толық тегі, аты (толық).

2. Туған күні (санмен).

3. Облыс, қала.

4. Аудан, ауыл.

5. Ұйым аталуы.

6. Топ жетекшісінің Т.А.Ә., жұмыс орны, лауазымы, телефоны

Негізгі санатқа қатысуы (жарыс түрлері):

1. \_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_

Көрмеге қатысуы.

Экспонаттар атаулары, саны және көлемі:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_